REPUBLIKA SRBIJA

NARODNA SKUPŠTINA

01 Broj 06-2/151-20

12. novembar 2020. godine

B e o g r a d

**Z A P I S N I K**

**DRUGE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2020. GODINI,**

**ODRŽANE 10. i 12. NOVEMBRA 2020. GODINE**

Sednica je počela u 10 časova i 5 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 104 narodna poslanika, a primenom elektronskog sistema za glasanje utvrđeno je da su u sali prisutna 194 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Aleksandar Marković, predstavnik Poslaničke grupe „Aleksandar Vučić - za našu decu“ - od Ministarstva kulture i informisanja i Saveta Regulatornog tela za elektronske medije i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Svetozar Andrić, Dušan Bajatović, Marko Bogdanović, Zoran Bojanić, Nikola Vojinović, prof. dr Zoran Dragišić, Krsto Janjušević, Marija Jovanović, Mihailo Jokić, Dragomir Karić, Sofija Maksimović, Maja Mačužić Puzić, Milosav Milojević, Žarko Mićin, Nataša Mihailović-Vacić, Olivera Nedeljković, Slađana Nikolić, Zoltan Pek, Milena Popović, Misala Pramenković, Duško Tarbuk, Ivan Tasovac, Smilja Tišma, Bojan Torbica, mr Slavenko Unković, Milan Urošević, Jahja Fehratović i Aleksandar Šapić.

Predsednik je, saglasno članu 86. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika Narodne skupštine, zbog potrebe da Narodna skupština što pre razmotri Predlog zakona iz predloženog dnevnog reda sednice.

Narodna skupština je, većinom glasova, usvojila: Zapisnik Prve sednice Narodne skupštine Republike Srbije u Dvanaestom sazivu, održane 3. avgusta i 22. oktobra 2020. godine (od 207 prisutnih narodnih poslanika, 196 je glasalo za, a 11 nije glasalo), Zapisnik Prve sednice Drugog redovnog zasedanja Narodne skupštine Republike Srbije u 2020. godini, održane 24. i 26. oktobra 2020. godine (od 209 prisutnih narodnih poslanika, 197 je glasalo za, a 12 nije glasalo) i Zapisnik Prve posebne sednice Narodne skupštine Republike Srbije u Dvanaestom sazivu, održane 28. oktobra 2020. godine (od 209 prisutnih narodnih poslanika, 198 je glasalo za, a 11 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila predlog Vlade da se, po hitnom postupku, stavi na dnevni red Predlog zakona o izmenama i dopunama Zakona o budžetu Republike Srbije za 2020. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu, koji je podnela Narodnoj skupštini 6. novembra 2020. godine (od 209 prisutnih narodnih poslanika, 200 je glasalo za, jedan se uzdržao, a osam nije glasalo).

Izjašnjavajući se o predlozima za stavljanje na dnevni red akata po hitnom postupku, Narodna skupština nije prihvatila predlog Vlade da se, po hitnom postupku, stavi na dnevni red Predlog zakona o izmenama i dopunama Zakona o zaštiti stanovništva od zaraznih bolesti, koji je podnela Narodnoj skupštini 6. novembra 2020. godine (od 209 prisutnih narodnih poslanika, 14 je glasalo za, četiri protiv, a 191 nije glasao).

Narodna skupština je, većinom glasova (od 212 prisutnih narodnih poslanika, 203 su glasala za, jedan se uzdržao, a osam nije glasalo), utvrdila dnevni red Druge sednice Drugog redovnog zasedanja Narodne skupštine Republike Srbije u 2020. godini, u celini.

Tako utvrđeni dnevni red je sledeći:

**1.** **Predlog zakona o izmenama i dopunama Zakona o budžetu Republike Srbije za 2020. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu,** koji je podnela Vlada (03 Broj 400-1688/20 od 6. novembra 2020. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Siniša Mali, ministar finansija, Darko Komnenić, pomoćnik ministra finansija i Ana Jović, savetnik ministra finansija.

Zatim je Narodna skupština prešla na rad po utvrđenom dnevnom redu, odnosno na načelni i jedinstveni pretres o **1. tački dnevnog reda -** **PREDLOGU ZAKONA O IZMENAMA I DOPUNAMA ZAKONA O BUDžETU REPUBLIKE SRBIJE ZA 2020. GODINU, SA PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA REPUBLIČKOG FONDA ZA PENZIJSKO I INVALIDSKO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA REPUBLIČKOG FONDA ZA ZDRAVSTVENO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA FONDA ZA SOCIJALNO OSIGURANjE VOJNIH OSIGURANIKA ZA 2020. GODINU I PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA NACIONALNE SLUŽBE ZA ZAPOŠLjAVANjE ZA 2020. GODINU.**

Narodna skupština je, većinom glasova (od 211 prisutnih narodnih poslanika, 191 je glasao za, jedan protiv, jedan se uzdržao, a 18 nije glasalo), prihvatila predlog predstavnika Poslaničke grupe SOCIJALISTIČKA PARTIJA SRBIJE (SPS), narodnog poslanika Ivice Dačića, da vreme rasprave za poslaničke grupe iznosi 10 časova.

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno-budžetska i mandatno-imunitetska pitanja, konstatovala da je prestao mandat, pre isteka vremena na koje je izabrana, narodnom poslaniku Mariji Jovanović, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

Predsednik je, saglasno članu 157. stav 2. i članu 192. stav 3. Poslovnika, otvorio načelni i jedinstveni pretres o Predlogu zakona i, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova.

Uvodno izlaganje o Predlogu zakona podneo je predstavnik predlagača Siniša Mali, ministar finansija.

U načelnom i jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, dr Milorad Mijatović, predstavnik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (JS), Selma Kučević, predstavnik Poslaničke grupe UJEDINjENA DOLINA - SDA SANDžAKA (nakon čega su se za reč, po Poslovniku, javili narodni poslanici: Šaip Kamberi –ukazao na povredu člana 106. stav 1. Poslovnika, a posle objašnjenja koje je dao predsednik zatražio je da se Narodna skupština o tome izjasni u Danu za glasanje, Dragan D. Marković - ukazao na povredu člana 106. Poslovnika i narodni poslanik Đorđe Milićević - ukazao na povredu člana 27. Poslovnika), mr Akoš Ujhelji, predstavnik Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), dr Aleksandra Tomić, predstavnik Poslaničke grupe „Aleksandar Vučić - za našu decu“, Muamer Zukorlić, Vladan Glišić (replicirala mu je narodni poslanik dr Aleksandra Tomić), Vladimir Đukanović, Danijela Veljović, Nadije Bećiri, Ana Beloica, Đorđe Kosanić, dr Emeše Uri, prof. dr Žarko Obradović, Samir Tandir, Sanja Jefić Branković i Goran Kovačević (nakon čega je predsedavajući dr Vladimir Orlić, potpredsednik Narodne skupštine, odredio pauzu u trajanju od jednog časa).

Nakon pauze, sednica je nastavljena u 15 časova i 15 minuta.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnim poslanicima narodnom poslaniku Oliveri Ognjanović, izabranoj sa izborne liste „Aleksandar Vučić - za našu decu“ i narodnim poslanicima Nini Pavićević i Vojislavu Vujiću, izabranim sa liste Ivica Dačić – „Socijalistička partija Srbije, Jedinstvena Srbija“ - Dragan Marković Palma.

Zatim su narodni poslanici Olivera Ognjanović i Vojislav Vujić, saglasno članu 17. Zakona o Narodnoj skupštini, položili zakletvu, nakon čega im je predsednik čestitao na izboru i poželeo uspeh u budućem radu.

\* \*

\*

U nastavku načelnog i jedinstvenog pretresa učestvovali su narodni poslanici: Marija Jevđić, Arpad Fremond (povodom čijeg izlaganja se za reč javio ministar Siniša Mali), Snežana Paunović, Jasminka Karanac, Vesna Marković, Vesna Ivković, Adrijana Pupovac, Dijana Radović, Nataša Jovanović, Jelica Sretenović, Marijana Krajnović, Milenko Jovanov, Nenad Filipović, Veroljub Arsić, Nevena Đurić, Adrijana Avramov, Janko Langura, Vladimir Marinković, Bratimir Vasiljević, Zoran Tomić, Boban Birmančević, Đorđe Dabić, Predrag Rajić, Aleksandar Mirković, Nebojša Bakarec, Ivana Nikolić, Adam Šukalo, Marko Mladenović, Dejan Kesar, Miloš Banđur, Nikola Radosavljević, Nemanja Joksimović, Gojko Palalić, Vladica Maričić, prof. dr Marko Atlagić, Tomislav Janković i dr Aleksandra Tomić, predstavnik Poslaničke grupe „Aleksandar Vučić - za našu decu“.

Zatim je predsednik Narodne skupštine, u skladu sa članom 98. stav 4. Poslovnika, zaključio načelni i jedinstveni pretres o Predlogu zakona.

Prvog dana rada, sednica je završena u 20,00 časova.

**Drugi dan rada – 12. novembar 2020. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 146 narodnih poslanika, a primenom elektronskog sistema za glasanje utvrđeno je da je u sali prisutno 165 narodnih poslanika da postoje uslovi za rad.

\*

\* \*

Narodni poslanik Nina Pavićević je, saglasno članu 17. Zakona o Narodnoj skupštini, položila zakletvu, nakon čega joj je predsednik čestitao na izboru i poželeo uspeh u budućem radu.

\* \*

\*

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od Ministarstva kulture i informisanja i Ministarstva spoljnih poslova i prof. dr Marko Atlagić, predstavnik Poslaničke grupe „Aleksandar Vučić - za našu decu“ - od Republičkog javnog tužilaštva.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Svetozar Andrić, Dušan Bajatović, Arđend Bajrami, Marko Bogdanović, Zoran Bojanić, Slaviša Bulatović, Nikola Vojinović, Vladan Zagrađanin, Krsto Janjušević, Jadranka Jovanović, Mihailo Jokić, Dragomir Karić, Jovan Kolundžija, Maja Mačužić Puzić, Žarko Mićin, Nataša Mihailović-Vacić, Olivera Nedeljković, prof. dr Aleksandra Pavlović Marković, Misala Pramenković, Katarina Rakić, Marijan Rističević, Duško Tarbuk, Ivan Tasovac, mr Slavenko Unković, Milan Urošević, Jahja Fehratović, Aleksandar Šapić i Vojislav Vujić.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Siniša Mali, ministar finansija, Darko Komnenić, pomoćnik ministra finansija i Ana Jović, savetnik ministra finansija.

Zatim je Narodna skupština nastavila rad i prešla na pretres u pojedinostima o **1. tački dnevnog reda – PREDLOGU ZAKONA O IZMENAMA I DOPUNAMA ZAKONA O BUDžETU REPUBLIKE SRBIJE ZA 2020. GODINU, SA PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA REPUBLIČKOG FONDA ZA PENZIJSKO I INVALIDSKO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA REPUBLIČKOG FONDA ZA ZDRAVSTVENO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA FONDA ZA SOCIJALNO OSIGURANjE VOJNIH OSIGURANIKA ZA 2020. GODINU I PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA NACIONALNE SLUŽBE ZA ZAPOŠLjAVANjE ZA 2020. GODINU.**

Predsednik Narodne skupštine je, saglasno članu 157. stav 4. Poslovnika, otvorio pretres Predloga zakona u pojedinostima.

U pretresu o Amandmanu na član 7. sa ispravkom, koji su zajedno podneli narodni poslanici Šaip Kamberi, Enis Imamović, Nadije Bećiri, Selma Kučević, Mirsad Hodžić i Arđend Bajrami, učestvovali su narodni poslanici Enis Imamović, Šaip Kamberi (zatim su se za reč i repliku javili predstavnik predlagača Siniša Mali, ministar finansija i narodni poslanik Enis Imamović), Đorđe Milićević (kome je replicirao narodni poslanik Šaip Kamberi, nakon čega su se za reč, po Poslovniku, javili narodni poslanici Enis Imamović – ukazao na povredu člana 104. Poslovnika, a posle objašnjenja koje je dao predsednik zatražio je da se Narodna skupština o tome izjasni u Danu za glasanje i narodni poslanik Đorđe Milićević - ukazao je na povredu člana 27. Poslovnika, a zatim se za repliku javio narodni poslanik Samir Tandir) i Ivana Popović (nakon čega se za reč javio ministar Siniša Mali).

Zatim je predsednik zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Predsednik je, saglasno članu 87. stav 5. Poslovnika Narodne skupštine, odredio četvrtak, 12. novembar 2020. godine, sa početkom u 11 časova i 35 minuta, kao Dan za glasanje o tački dnevnog reda Druge sednice Drugog redovnog zasedanja Narodne skupštine Republike Srbije u 2020. godini.

Primenom elektronskog sistema za glasanje, utvrđeno je da je u sali prisutno 199narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O BUDžETU REPUBLIKE SRBIJE ZA 2020. GODINU, SA PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA REPUBLIČKOG FONDA ZA PENZIJSKO I INVALIDSKO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA REPUBLIČKOG FONDA ZA ZDRAVSTVENO OSIGURANjE ZA 2020. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA FONDA ZA SOCIJALNO OSIGURANjE VOJNIH OSIGURANIKA ZA 2020. GODINU I PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA NACIONALNE SLUŽBE ZA ZAPOŠLjAVANjE ZA 2020. GODINU**

Narodna skupština je, većinom glasova svih narodnih poslanika (od 204 prisutna narodna poslanika, 199 je glasalo za, četiri protiv, a jedan nije glasao), prihvatila Predlog zakona, u načelu.

Narodna skupština nije prihvatila Amandman na član 7. sa ispravkom, koji su zajedno podneli narodni poslanici Šaip Kamberi, Enis Imamović, Nadije Bećiri, Selma Kučević, Mirsad Hodžić i Arđend Bajrami (od 206 prisutnih narodnih poslanika, pet je glasalo za, jedan protiv, a 200 nije glasalo).

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 208 prisutnih narodnih poslanika, 203 su glasala za, a pet nije glasalo).

Narodna skupština je, većinom glasova svih narodnih poslanika (od 211 prisutnih narodnih poslanika, 207 je glasalo za, a četiri protiv), usvojila Predlog zakona o izmenama i dopunama Zakona o budžetu Republike Srbije za 2020. godinu, u celini.

Narodna skupština je, većinom glasova (od 210 prisutnih narodnih poslanika, 207 je glasalo za, a tri nisu glasala), usvojila Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu, u celini.

Narodna skupština je, većinom glasova (od 211 prisutnih narodnih poslanika, 208 je glasalo za, a tri nisu glasala), usvojila Predlog odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2020. godinu, u celini.

Narodna skupština je, većinom glasova (od 211 prisutnih narodnih poslanika, 208 je glasalo za, a tri nisu glasala), usvojila Predlog odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2020. godinu, u celini.

Narodna skupština je, većinom glasova (od 211 prisutnih narodnih poslanika, 208 je glasalo za, a tri nisu glasala), usvojila Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2020. godinu, u celini.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povreda: člana 106. stav 1. Poslovnika, na koju je ukazao narodni poslanik Šaip Kamberi, na sednici 10. novembra 2020. godine, u 11 časova i 45 minuta (od 211 prisutnih narodnih poslanika, četiri su glasala za, a 207 nije glasalo) i člana 104. Poslovnika, na koju je ukazao narodni poslanik Enis Imamović, na sednici 12. novembra 2020. godine, u 11 časova i 3 minuta (od 211 prisutnih narodnih poslanika, četiri su glasala za, a 207 nije glasalo).

Pošto je Narodna skupština obavila razmatranje i odlučivanje o jedinoj tački dnevnog reda sednice, predsednik Narodne skupštine je, saglasno članu 102. Poslovnika, zaključio Drugu sednicu Drugog redovnog zasedanja Narodne skupštine Republike Srbije u 2020 godini.

Sednica je zaključena u 11 časova i 45 minuta.

GENERALNI SEKRETAR PREDSEDNIK

Veljko Odalović Ivica Dačić